מועצת המלך

מועצת המלך (קוניגריינרוג Königregierung), המכונה גם "המועצה הקטנה", מונה שישה חברים (שבעה, יחד עם המלך) וכוללת את:

יד ימינה של המלכה (קוניגקנצלר  Königkanzler): אחראי על מימוש וביצוע הצווים וההוראות של המלך. מייצג את המלך כאשר הוא אינו נוכח ויש לו סמכות על כל שאר השרים. הימין הנוכחי הוא יוראן טרנלי, ששימש באותו תפקיד גם תחת המלכה הקודמת.

שר האוצר (שאטזמייסטר Schatzmeister ): אחראי על אוצר הממלכה, על גביית מסים, הטלת מכס ופיקוח על המסחר. שר האוצר הקודם היה סבסטיאן אגנברג, שהודח מתפקידו עקב חשד בפלילים. שר האוצר הנוכחי הוא מתאו פון דיבלר, שזכה בתפקיד באתגר פתוח.

שר החוץ (שטאטסקרטאר Staatssekretär): אחראי על יחסי הממלכה עם אומות אחרות ועל משא ומתן לכריתת בריתות. ממנה משלחות ודיפלומטים. שר החוץ הקודם היה יוראן טארנלי, שהתפטר מתפקידו בחג שוויון האביב הקודם, לפני למעלה משנה. שר החוץ הנוכחי הינו אוסוולד דרייבניש, שמונה לתפקידו על ידי יורש העצר (כיום המלך) בחג שוויון הסתיו האחרון.

שר הצדק (קוניגזוסטיזיאר Königzustiziar): אמנם הרבה מן המשפט בואן הסה מבוצע ברמה המקומית על ידי אצילים, אך שר הצדק הוא הסמכות העליונה מטעם המלכה בפירוש החוק ואכיפתו. הוא ממנה שופטי שלום ואחראי על בתי הכלא ועל המוציאים להורג של המלכה. לעיתים מי שיעמוד לדין המלכה, במיוחד אם מדובר בפשוט עם או צמית, יעמוד בפני שר הצדק או שופט שמינה, בתור נציג המלכה. שרת הצדק הנוכחית היא דידריקה פון האגן, שהחליפה בתפקיד את ג'ולייט פון סטראס.

שר הצבא (קוניגמרשל Königmarschall): אחראי על החיילים, המלחמות וההגנות השונות של ואן הסה. בעוד שלכל אציל יש את החיילים האריסים ופשוטי העם שלו, שמרימים את נשקם בעת הצורך, שר הצבא רשאי לקרוא לחלק מאותם חיילים מכל רוזנות (הלוקחת מהווסאלים הישירים שלה גם כן) להנאתו, כאשר האציל אשר החיילים נלקחו ממנו צריך לכלכל אותם, לפחות באופן חלקי. שר הצבא הנוכחי הוא פטר פון האגן.

הכהן המלכותי (קוניגקלריקר Königkleriker) : הכהן המלכותי הוא הכהן האישי של המלכה, האחראי על העניינים הדתיים בדוכסות. הכוונה היא לסכסוכים בין הדתות השונות והנציגים השונים שלהן, מימון המלכה לעניינים דתיים וכן הלאה.

תפקידי השאטזמייסטר והשאטסקרטאר הם העתיקים ביותר (הראשון היה אחראי על אוצר השליט ועל גביית המיסים והשני היה המזכיר האישי של השליט), ומקורם בחצרות השליטים הואנים וההסיים. לאחר איחוד הדוכסות, קם צורך בגוף שיסייע לדוכסים למשול בדוכסות כה גדולה, וכך נוצרה ה-הרצריינרוג (כיום קוניגריינרוג) ומונו גם שרים שאחראים על הצבא ועל החוק, וכן משנה לדוכס (כיום, למלכה). נוצר גם צורך במתן הניהול של ענייני הדת לאדם ספציפי שיהיה בורר במקרים של אי הסכמה, וכך עלה כוחו של הכהן האישי של הדוכס (כיום, הכהן המלכותי. בתקופתה של אנה ואן הסה, היו כבר כל המשרות הללו מעוגנות במסורת ובחוק.

עם השנים, עלתה חשיבותם של תפקידים בכירים נוספים, שאינם חלק רשמי מן המועצה:

האינקוויזיטור הגדול (גרוסאינקוויזיטור): לא שר של ממש, אבל ראוי לאזכור. אחראי על האינקוויזיציה, באופן כללי גם על העברת מידע ומודיעין עבור המלך והממלכה. האינקוויזיציה לא יוסדה ביוזמת שליטי ואן הסה, אם כי ראשיה תמיד פעלו לפי הוראותיהם. מאז ייסודה, התקיים מאבק על סמכויות בין האינקוויזיטורים הגדולים לבין שרי הצדק. הראשונים טענו כי הם ארגון עצמאי החייב דין וחשבון לדוכסית (כיום למלך) בלבד, ואילו האחרונים טענו כי האינקוויזיציה כפופה לשר הצדק מתוקף תפקידו כסמכות המשפטית העליונה. המחלוקת יושבה רק כאשר סאנה פון סטראס קיבלה על עצמה את שני התפקידים. ג'ולייט, שרת הצדק שאחריה, לא מונתה לאינקוויזיטורית גדולה וכלל אינה חברה בארגון, אך כיום נראה ששני נושאי התפקידים עובדים ביניהם בתיאום. האינקוויזיטורית הגדולה הנוכחית היא מורגנה וינטר, שירשה את התפקיד מבורגן פון סטראס לאחר שהוכתר למלך.

המלומד הראשי: בעוד שלא מדובר בתפקיד שר פר סה, הוא עדיין מתפקד כיועץ למועצה. המלומד הראשי, בדרך כלל כהן בכיר של ויסת, אחראי על איסוף מידע ויעוץ למלכה והקבינט. עקב התרחבות הידע וההתקדמות הטכנולוגית של השנים האחרונות, תפקידו כיועץ הפך לחשוב יותר ותדיר יותר.

הסטאדהאודר, סוכן משק הבית (Stadhouder): תפקיד זה כלל במקור את ניהול משק הבית של שליטי ואן הסה, והתרחב לתפקיד המזכיר האישי של המלך. לסטאדהאודר גישה ישירה למלך, והוא מנהל את סדר יומו. הסטאדהאודר הנוכחית הינה מרי פון הארקן, שהחליפה את לוקא ויינהויז, הסטאדהאודר של המלכה הקודמת, שפרש לאחר הכתרת המלך החדש.

עם עלייתו של בורגן הראשון לכס המלוכה, הוא הכריז על שני תפקידים נוספים בחצר:

קוסם החצר: תפקידו הוא לייעץ למלך בענייני העל טבעי ולספק לו את שירותיו הקסומים. קוסמת החצר הנוכחית היא מיראז' אשת לייבון

אדמירל צי ואן הסה (גרוסאדמירל): מפקד על צי ואן הסה, שהוקם זה מכבר, ומייעץ למלך בעניינים ימיים. האדמירל הנוכחי הינו דווין וודסול.